Աննան եւ Նիկոլը ծանօթացել են 1995 թւականին «Մոլորակ» թերթի խմբագրութիւնում։ Առաջին կուրսեցի Յակոբեանը փորձել է յօդւածը յանձնել խմբագրութիւն, իսկ Փաշինեանն արդէն յայտնի ընդդիմադիր լրագրող է եղել։ Աննան բազմիցս խոստովանել է, որ շատ է լսել նրա մասին եւ իրեն շատ հետաքրքիր է եղել, թէ ինչպիսին է Նիկոլ Փաշինեանն իրականում։ Չորս երեխաների մայրը միշտ նշում է, որ իրենց ընտանիքում տիրում է աւանդական հայկական մթնոլորտ, կան շատ խնդիրներ, բայց սէրն օգնում է նրանց յաղթահարել դրանք։ Ընտանիքի համար ուրախութիւն է դարձել «թաւշեայ յեղափոխութեան» շունը՝ Չալոն, որն ապրում է վարչապետի առանձնատանը։